정조 15년
幼學李明五尹愼沈采鎭朴思協李是鎬兪日柱吳錫忠洪秉儀進士尹範東幼學洪樂秀兪晦柱尹星烈沈圭鎭韓致復沈坦之李羲在鄭彦臣進士李明翼幼學朴思述徐寅輔洪秉奎朴思郁姜顯永李萬淵金在牧趙愼吳錫庚宋文一趙在翼柳台祚進士金秀臣幼學兪文柱沈通漢李世璞成永愚李鎭岳宋文馨沈㴛洪樂叟李治遠柳雲翕兪衡柱李載南尹行復李台俊鄭時翼進士李河運幼學崔煐申甫相洪樂民李壽薰鄭時燮朴鳴和李其淵睦仁紀李燝柳䜘沈澳洪樂玄鄭必儉進士洪起綸幼學金潤亨洪秉健進士李㷞金永欽兪簡柱李光延李聞德李鍾九進士吳琰幼學姜浚欽鄭鴻俊申道浣李載績李雨輔李顯舟趙鉉重沈鍾河睦祖興李羽光洪樂元兪星柱進士李㦥幼學沈洛韓致格李準萬尹愭柳運祥許霖洪樂馨權琇洪起祥趙尙兼吳錫溟丁若鍊李鍾岳李載寬幼學權健尹行謙李雨若李有行李奎復李胤錫崔光祿睦勉中李堣李禧永申道濬權厚彦崔義敎林德遠李在門崔昌燮李德永尹進相吳彦求李仁夏李晟徽柳得春趙相復金光五趙壽定柳敏洙韓命謙趙寔姜璡尹中心安景述洪基柱趙光天尹秀茂朴致敬具崇勳成振玉李鎭殷李彦章趙光業李海宗趙壽萬金鼎恒睦仁履趙崔炳宅權儆宋聖運洪彙吉金命采安鈜孫範錫李是達權德佑鄭光顯鄭必睦朴思謙都必觀鄭必郁安鄭櫟孫永錫金萬直進士成彦根幼學孫星璞洪宅厚李培春孫星鎭柳鴻廷柳成河楊龜復尹元國楊龜命楊禹命和禹載疇金亨權孫國濟鄭履一金履權鄭東弼鄭烇金道權朴增福金正權金宗壽金最成金瑞海權寘李得英柳興祈柳希哲權寭張道燮徐有修南龍燦安孝寅孫處東曺可權曺漢文李尙彬張彦綱曺可弘李尙殷張運昌李珽普李尙玉安載重張胤發李輝琢張壽鼎李陽甫安景器安必重孫在龍朴諄安國重朴光憲孫甲東李朴鼎凝安濟重朴鼎德李秉文張東起孫秉魯宋瀅宋溟柳潤起申宅寧李景燮孫啓東孫命龍朴鼎泰朴鼎魯孫喆魯張時綱安景商朴鼎彝李稅李根普李綏晉楊景洙朴晦根張彦紀朴性根宋德弼李尙五金光洙朴潤根李克漢金光鮮曺德文宋湜蔡師涵宋相哲宋沂南龍造申宅鼎趙潤玉鄭致一任尙澤柳汝晢孫鍾運鄭仁一李禮一韓國衡崔宗圭楊潗柳宗垕柳成晉丁若天朴師漢李憲鎭趙曗然朴漢德李宗宙李宗宇張時晉安簠重安卨重張漢柱申崇嶷朴鼎祿趙始大朴鼎進李輝淵張錫道孫奎東進士孫有魯幼學安珏重南龍五金煦張守憲姜宅俊張胤禎姜宅洙朴鼎淳朴漢亨李淸發張鎭五李慶發李明發申宅豐張東淵李昌夏宋希道李宜通李宜渙申光孝柳達漢盧相鎬金德興李昌億朴厚慶趙尙濂金勉儒琴相勛辛德錘金翼元申光緖金海錫宋亨道張日復盧仲麟張壽億金弘哲李奎一金得聲姜龍粲盧榥金潤玉李春淇姜海柱姜錫機姜重悅李顯祿李邦鐸姜伯顯姜叔顯尹孝大李體素朴箕鎭卞宗海金振鐸趙趙璜李百馨李迪享權瑋盧安德李徽遠姜致復林慶善韓東元韓錫元申智淵申廣淵權晦彦權傪朴斗鎭尹東益兪敬柱姜涑許晦兪華柱趙天逵李彦華郭守夏吳謙煥洪柱國李成燁姜必炯姜必燮李之聖朴載英李憲胄朴定源金熙郁權義度幼學柳學祚李㦥金星杓進士柳晦文幼學金坤壽權用中李光一鄭之默進士安明允幼學金宗鐸金汝源鄭明簡徐洪胤進士黃夔漢幼學權正度宋淹李仁純進士黃中敬幼學崔奎祥金相權吉致中尹瑞煥進士尹箕煥幼學南泰東李基鎭申宅勛鄭桓禹命夏林柱洛許㭻朴尙茂盧稜進士朴思永幼學李益明韓德五尹之榮李載亨李彦彬金樂淵朴致義李觀植李光植金星運金樂游許鎜李建永金載昌李運永沈鼎鎭朴履命朴師默進士金圭幼學金鍾韶朴周陽尹達中金致聲辛德羽白東彦李潤祚進士李澤幼學閔榮元黃鏶金華健進士朴幼學金致鳳李永錫李徽李顯昇趙秀人尹範楫洪樂韺李宇明洪天浩鄭東赫朴來陽申勗金栻尹海東尹持昇尹持運尹持哲鄭淞申奭兪孟煥李是釬李厚延鄭瀚生員朴時榮許瓆沈浟沈溎宋奎桓趙守簡趙永寶權宓趙象基趙觀基趙錫祐韓秀運韓季運柳殷鳴柳周鳴柳石鳴禹夏永柳商雨金綊李鎭星金星儒金台翼進士李宗儒幼學金橚金彦儒金大翼金洛儒李永燮任象樞金徽敎金汝源金一欽金樂顔金永貞金永羲鄭必讓鄭必良徐弘胤金是瓚金是璞金商儒琴汝復李汝鴻任宗鎭金熙璞金熙命宋洙宋淹李東獻李東馣鄭履休安衡重安琥重李仁純李奎壽李奎仁柳榮魯李基星趙禎鱗李善養崔鳳羽崔鶴羽河鎭伯尹東野李慶濬金光麟邊時煥朴志寧朴一寧金水鍊金周進趙沭洙趙學洙趙承洙柳栻李挺儒生員金英澤南漢宗幼學朴重爀洪相協李燧吳泰承朴漢英宋受鼎宋殷興朴師亮崔重燮洪義烈吳鉉胄吳相天宋載重宋熙咸尹喆中朴玉源兪彦興兪漢德兪漢明李恒彬朴師曾進士李德永李憲愚幼學丁載老李祥行進士李周龜等疏曰伏以臣等生逢聖世幸被作成之化粗識義理只守謹拙之戒非不知出位言事已犯不韙之罪而第於事關先賢變極斯文有不容泯默玆敢不避斧鉞之誅謹奉短章仰瀆宸嚴伏乞聖明留心澄省焉臣等竊伏惟念先正臣文正公趙光祖文純公李滉精微之道學繼開之德業實爲我東方集大成之儒宗上而聖朝之褒崇有若泰山北斗下而一國之尊慕有若神明父母則其祠廟所在孰敢慢易輕蔑而今此溫陽幼學孟欽堯孟欽中孟養大進士孟欽圭等之手犯兩先正神位任自變易陞躋其祖孟希道之位於主壁之座者誠爲斯文之極變士林之羞恥而一道章甫聲討之擧亦非一再渠輩挾其麤悍之習力戰公議必欲角勝乃已及至嶺湖京儒齊起嚴討則渠反搆捏虛無造飾奸詐上籲法駕之前欲爲周遮之計作變祠廟已涉難貰而欺罔君父尤犯罔赦豈意四百年培植道義之功盡壞於諸孟一擧手之間乎臣等請溯本而枚陳之而破欽堯等上言中節節誣罔之端惟聖明特加裁察焉忠淸道溫陽郡之雪華山下有谷名靜退在昔崇禎甲戌郡人贈參判臣趙尙禹愛其地名與文正公趙光祖文純公李滉別號相符遂與其時士友故相臣文孝公趙翼參判臣朴知誡徵士臣黃宗海參議臣安邦俊參議臣趙克善掌令臣趙涑通諭三南創立書院以是年十一月十九日奉安文正公文純公位版以鄕賢文莊公臣洪可臣配食蓋取丘山院之祀孔夫子董山院之祀董仲舒臥龍庵之祀諸葛亮川谷院之祀程朱兩夫子之義也院號則以靜退書院四字揭之楣間又立忠孝堂於院傍以贈領議政臣李舜臣贈參判臣姜鳳壽腏享亦倣南康祠之別立一廟以祠陶靖節陳了翁之例也其後鄕賢次追侑於正堂而漢城尹臣孟希道亦在追配之列蓋其位次則兩先正主壁而向南洪可臣坐東而向西孟希道居西而向東適於昨年正月以故相臣忠肅公柳灌追配事數邑章甫會議於本院也孟欽堯孟養大數十餘人齊入會中直發其祖希道陞躋之議曰吾祖乃四百年前名賢宜以年代爲重豈可降屈配位當陞於第一位其時會儒咸曰因地名設院則此乃靜退書院不可以東浦主壁且院享位次已經先輩之論定遵守已久則何敢一朝輕議任自變易乎東浦則孟希道之號孟欽堯等一辭摧之曰諸君勿沮吾輩當自爲之袖出告由文卽其時一邊口告一邊手犯兩先正神位而下之以其祖配食之位陞於兩先正之右位而其告文有曰東浦先生之位降屈配位則趙李二先生之靈不得安享日久矣噫嘻痛矣此何口氣此何駭擧渠祖則特書別號兩先正則敢稱趙李面讀于神位之前無少忌憚苟非平日慢侮之習着在心胸則豈敢擅易神位縱恣如是乎校院位次只在士林之公議不容子孫之私意則不恤公議親抱其位任自躋之者其果曰顯厥祖乎固知厥祖之靈必不自安於占上位而其肯曰余有後乎彼無知妄作之擧何損於兩先正道德之光而在士林崇奉之道決不可任其濫濟玷辱先賢故湖中諸儒已於春間通告一道指日齊會以爲釐正之計則孟欽堯等誣訴營門以爲將黜其祖之享侵辱士林罔有紀極道臣鄭存中認以爲眞箇黜享背題本郡嚴加禁斷然而道會之擧只爲釐正不是黜享故詳具顚末呈于本郡遂以釐正之意合議受圈書成告由跪讀未畢孟欽堯等五十餘人突入院中推却參禮諸生曳出讀祝章甫萬端咆喝或曰劍刺或曰縛束諸生輩遭此變怪計無奈何仍往呈書于道臣道臣背題本郡曰無論義理之如何嚴加禁斷使之疏籲以待自上處分噫士論旣不得主張方伯又如是禁斷則臣等陳疏之擧實出於不獲已也臣等爲此疏擧齊會洛下者亦已累月而近來方外儒疏之無太學謹悉則不得奉進新有定式故孟希道之後孫進士賢大知有臣等之疏論恒居泮中操縱齋任不授謹悉末乃自圖掌議專事沮戱臣等不勝憤鬱昨年十月陵行時聯名上言于路左矣及伏見禮曹回啓然後始知有欽堯等之上言而滿紙張皇者是誣罔曾無一毫近似者渠亦今日臣子豈忍欺罔至於此極耶臣等請一一辨破之欽堯上言先述其祖之行誼次序院享之顚末乃曰我太祖大王御極初年壬申特命旌之曰高麗典校副令孝子孟希道之里棹楔煌煌至今猶在云云而臣等曾見其閭大書特書者乃是檢校漢城尹則今於告君之辭不曰漢城尹而必曰典校副令者抑何心哉欲其掩匿仕本朝之恩命變幻國朝之官銜是何可忍也孰不可忍也又曰及其身歿之後遠近章甫立祠而俎斗之及夫趙相禹之創建靜退書院也以爲渠祖之遺祠密邇合享於靜退書院以而年代爲序故首享於第一位此乃趙相禹之所主張且以邑誌證之而臣等謹考創院時通文上樑文及奉安祝文則只有靜退主壁洪可臣配食之語而元無孟希道在我位之文又按邑誌校院考則初無孟希道遺祠只一靜退書院而首書文正公趙光祖文純公李滉而孟希道則序於其次註以配享又考創院後春秋享祀笏記則亦如邑誌列書而次於第三以此觀之本有其祠之語合院首享之祝自歸誣罔矣果使眞有其詞則夫豈以密邇之故毁撤本詞而合享於靜退書院之理乎旣因其地名以寓尊慕之誠則亦豈有捨靜退而主壁孟希道之理乎又曰去丁亥年間趙顯達之爲院任也托以修葺院宇睹地變改降屈臣矣身先祖祠版於坐東向西之位而不使臣矣身亦知之欽堯輩所居乃是院宇咫尺之地則豈有不及知之理而昨春之陞躋初非士論只是渠輩之手自爲之則以此悖戾之習何不卽其時陞躋而必俟二十餘年之久耶至於年代之祝以文純公李滉文正公宋時烈之語證之而臣謹按文純公遺集盧景麟之爲星州牧也將建迎鳳書院以享前朝臣文烈公李兆年文忠公李仁復及先正臣文敬公金宏弼以書質之于李文純曰恐以年代爲序東西相對文純答書有曰金先生道學淵深固非後學之所敢測者然以先朝追奬之意推之斷然以爲近世道學之宗也其視二李公之各取一節其德業風聲旣有不同則所以尊崇之旨亦不能不殊歸矣如是而同詞同享則恐未免尙論者之議其後也又曰大抵學校之設誰非爲道學而在書院則爲道學之適尤專以道學爲主可也又答黃俊良書曰書院本爲道學而設人非道學而廟祠未安則盧君所諫立祠院傍何可不可之有乎又曰祠位何定道學爲主之說終覺爲當此皆李文純論答迎鳳位次之語則其曰序年代者乃盧景麟之言而非李文純議也其時多士皆宗文純之議堅執不從故盧不得奉安位版而去其後文純以爲院傍有伊川雲谷等地遂與門弟子相議立享程朱配以金文敬遂改院號曰川谷卽今靜退書院之取義蓋本於此矣至於二李則別立一祠以享之卽今忠孝堂之取義亦出於此矣欽堯所謂迎鳳書院以年代爲序者亦何所據而其曰遵用李先正定論於李先正所享之院者尤是無嚴而其變亂賢訓之罪又不可以容貸矣臣等又按宋文正答黃澗院儒書論曺偉朴英二儒臣位次曰兩先生位次恐當以時世爲序雖使道德有高下之可議者然逆其時世則以後人而居先進之上者必有不安之心非所以尊奉之意也此則其道德之微有間架不甚懸絶之謂也孟希道之道德其視兩先正果可曰微有高下乎之道而德旣有天淵之殊則其不可以年代爲序也亦明矣是故其答報恩院儒書曰學宮位次不必以年代先後觀於朱夫子滄洲釋萊儀可見矣又與李選書曰至如靜庵不安於八十首相之右云者則其識見之鄙陋甚矣顔子三十歲一布衣也何故敢安於曾爲齊相之鄒老之上耶以此觀之則宋文正亦可何嘗有不計道德之高下只序年代先後之議乎欽堯輩創此無稽之說欺瞞太學得其通文以爲聲援又誣道臣受其題辭以阻士論末乃瀆撓宸嚴欺罔君父而曾不知自陷於罔赦之科此則聖明在上無微不燭將此臣等之所陳較彼欽堯之上言其節節奸僞庶可觀破矣嗚呼文廟寔爲學宮之本而子思孟子之年代後於十哲位在十哲之上宋朝大賢生於鄒魯子五百年之後亦皆陞配於大成殿則文廟中專主道學之義斯可見矣南康祠不以陶靖節坐於濂溪先生之上又於滄洲祠乃以張橫渠配於兩程夫子之下則朱夫子不序年代之義亦可知矣渠輩乃敢挾私妄作壞了先輩已定之位次假托先賢之定論欲以箝制一世而且以今春渠輩之私自陞躋其祖謂之會多士復舊位此乃一國之所駭憤十自之所睹記則渠雖欺欺天乎尤可痛惋者昨春變怪之後公議鬱拂朔望參禮春秋芬苾亦皆闕焉而院宇無主溢目荒涼則是誰之罪而欽堯乃曰春秋享禮任自廢闕使幾年俎豆之所爲一朝等棄之院反欲歸罪於士林士林奚罪乎是公議之所在而元來首享則何故廢闕享禮而必致聲討耶嗚呼我東方百歲儒宗莫尙於靜退兩先正而矧乎因地名創院則雖有道德名節兼備之儒賢決不可以年代稍高偃然竊據乎右位而乃以百年配享之位忽地陞躋士林之必欲復正其位者可見公議之不淺臣等伏見春曹回啓乃曰孟希道之爲前朝名賢孰不知之而因一院事侵侮至此無論本事委折以此風習實爲士林之恥其所謂本事委折卽欽堯等之侮辱先賢變亂位次之事而諉之而無論者其果成說乎大凡事無大小究其委折然後可以別白是非而乃曰無論本委折其心所在不難覷破而至以臣等上言中語及孟希道者謂之侵侮誠未知何所指也若以學術蔑蔑無稱之語蓋指其文獻之不足徵也豈出於侵侮之意乎且孟希道之爲名賢孰如靜退兩先正而變亂汚衊之欽堯等置而不論扶植聲討之士林輩必欲歸罪何其推尊孟希道反過於兩先正而顯有扶抑之意耶此實臣等之所未解者也噫尊尙先正闡揚義理者其爲士林之恥乎慢侮宗師變亂位次者其爲士林之恥乎又曰書院位次終古以來一從士林之公議誠如是言則以其子孫之手陞躋其祖之位者可曰士林之公議乎欲其一從士林之公議而摧折士論至有施罰之請前後之言何若是徑庭乎近來道學不明人心陷溺擧昧尊賢崇道之義則如欽堯輩者只知有渠祖不知有靜退固無足怪而名爲春曹長官反受欽堯輩指揮弁髦斯文凌轢士林世道之寒心一至於此哉若使任其擅改不爲嚴討則朝家表章之道士林崇奉之義掃地盡矣臣等之必欲爲兩先正雪其汚辱之羞正其位次之變者天地神明庶可監臨矣臣等竊以爲彼孟希道旣以孝爲名至蒙旌表之典此眞李文純所謂一節之賢也固不可與兩先正同祠同享則用其年代之說首享於忠孝堂誠爲釐正之本亦爲息鬧之端矣往者院宇重修時故儒臣尹鳳九貽書齋任使之腏食於忠孝堂其說可謂十分停當而因循舊例終不得行以啓今日之變識者歎昔庸有極乎臣等竊以爲孟希道位版移享於忠孝堂固其宜矣向者臣等之郊外封章極涉猥䙝而前後爲泮任者與孟賢大聲氣相通打成一片不但不授謹悉反以爲之連發悖通以助其勢以沮疏論臣等之憂悶憤迫當如何哉玆故不拘格例相率齊籲於淸蹕之下王音諄複至有授承宣之敎而見阻喉院今始受得太學回通仰徹宸旒伏乞聖明穆然深思先命有司嚴討孟欽堯等變亂位次欺罔天聽之罪仍令孟希道祠板移享於忠孝堂以杜後弊以幸斯文焉